Document ID: 31998D0351

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Μαΐου 1998 για τον καθορισμό της ημερομηνίας από την οποία επιτρέπεται να αρχίσουν να αποστέλλονται από τη Βόρεια Ιρλανδία προϊόντα βοοειδών στο πλαίσιο του προγράμματος εξαγωγών από πιστοποιημένες αγέλες, δυνάμει του άρθρου 6 παράγραφος 5 της απόφασης 98/256/ΕΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (98/351/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2),
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ,
την απόφαση 98/256/ΕΚ του Συμβουλίου, της 16ης Μαρτίου 1998, σχετικά με επείγοντα μέτρα για προστασία από τη σπογγώδη εγκεφαλοπάθεια των βοοειδών και σχετικά με την τροποποίηση της απόφασης 94/474/ΕΚ και την κατάργηση της απόφασης 96/239/ΕΚ (4), και ιδίως το άρθρο 6 παράγραφος 5,
Εκτιμώντας:
ότι, δυνάμει του άρθρου 6 παράγραφος 5 της απόφασης 98/256/ΕΚ, απαιτείται από την Επιτροπή να ορίσει την ημερομηνία κατά την οποία μπορεί να αρχίσει η αποστολή των προϊόντων που αναφέρονται σ' αυτό το άρθρο, μετά τη διενέργεια κοινοτικών επιθεωρήσεων και αφού ενημερώσει τα κράτη μέλη 7
ότι οι επιθεωρήσεις που διενεργήθηκαν από τις υπηρεσίες της Επιτροπής στη Βόρεια Ιρλανδία, από τις 20 έως τις 22 Απριλίου 1998, αποσκοπώντας, ιδίως, στην αξιολόγηση του συστήματος κτηνιατρικών ελέγχων σύμφωνα με τα άρθρα 6 και 7 της απόφασης 98/256/ΕΚ, κατέληξαν στο συμπέρασμα ότι οι σχετικοί όροι πληρούνται ικανοποιητικά 7
ότι, κατά τη στιγμή της έκδοσης της απόφασης 98/256/ΕΚ, η Επιτροπή είχε αναλάβει να γνωστοποιήσει, σύμφωνα με την συνηθισμένη της πρακτική σχετικά με τις εκθέσεις αναφοράς επιθεωρήσεων, στα κράτη μέλη τα οποία συμμετέχουν στη μόνιμη κτηνιατρική επιτροπή, τα αποτελέσματα της επιθεώρησης που αναφέρεται στο άρθρο 6 παράγραφος 5 και τα σχετικά πορίσματα 7 ότι έχει λάβει ήδη χώρα αυτή η γνωστοποίηση 7 ότι, επομένως, η ημερομηνία ορίστηκε την 1η Ιουνίου 1998,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η ημερομηνία η οποία αναφέρεται στο άρθρο 6 παράγραφος 5 της απόφασης 98/256/ΕΚ είναι η 1η Ιουνίου 1998.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 29 Μαΐου 1998.

Labels: 17
0
3
6
18